OpenLLM-France/wikimedia huggingface dataset:
# Tomàs Sala i Gabriel

Tomàs Sala i Gabriel (Guissona, 1857 - Barcelona, 5 de juliol de 1952) fou un pintor i dibuixant català.
Era germà del també pintor Joan Sala i Gabriel. Els dos, a la dècada del 1880 van establir-se a París. Des d’allà, no deixà de col·laborar amb revistes catalanes com L’Esquella de la Torratxa, on van publicar els seus dibuixos durant divuit anys. Tant als dibuixos com a les pintures signava com T. Sala. Mai va deixar de mantenir el contacte amb el país, sostenint subscripcions a les revistes culturals catalanes o seguir la correspondència amb els amics de Barcelona. També va viatjar al nord d'Àfrica, concretament al Marroc, on va pintar obres paisatgístiques i alguns retrats. Va casar-se amb la germana del poeta Ramon Coll i Gorina. És l'autor de les cobertes de l’Almanach de L'Esquella de la Torratxa dels anys 1903, 1905 i 1907.
El Museu Reina Sofia de Madrid posseeix obra seva.
Va ser un il·lustrador de cobertes de llibres molt demandat. S'inicià el 1884 en fer la coberta del llibre de poemes del seu cunyat Ramon Coll i Gorina, Un grapat de donas. Aquell mateix any també va il·lustrar amb una sèrie de gravats els llibres de bibliòfil de l'editorial Salvatella, com per exemple Fígaro, de Mariano José de Larra; el recull d'articles Colección de obras escogidas de Jovellanos i, el 1885, les Obras clásicas de Don Francisco de Quevedo i alguns llibres de l'escriptora Emilia Pardo Bazán. També és l'autor del conegut plafó-anunci del Cafè del Teatre Espanyol l’any 1918.

## Referències

* ↑ «Esquela» (en castellà). La Vanguardia, 19-07-1952, pàg. 11.
* ↑ «Joan Sala i Gabriel | enciclopèdia.cat». [Consulta: 2 febrer 2021].
* ↑ «Lista de señores suscritores» (en castellà). La Exposición, 26-02-1887, pàg. 2.
* ↑ «Anunci de l'Almanach de 1903». L'Esquella de la Torratxa, 14-11-1902, pàg. 15.
* ↑ «Anunci de l'Almanach de 1905». L'Esquella de la Torratxa, 28-10-1904, pàg. 24.
* ↑ «Anunci de l'Almanach de 1907.». L'Esquella de la Torratxa, 09-11-1906, pàg. 15.
* ↑ «Lista de artistas». Información Museo Reina Sofía, pàg. 32.
* ↑ «Esquellots». L'Esquella de la Torratxa, 05-04-1884, pàg. 3.
* ↑ Literatura e imagen : la Biblioteca Arte y Letras. Santander: PUbliCan-Ediciones Universidad de Cantabria, [2012]. ISBN 978-84-8102-619-1.
* ↑ «Crónica» (en castellà). La Vanguardia, 09-05-1884.
* ↑ «Breves» (en castellà). La Vanguardia, 24-10-1884.
* ↑ Cervantes, Biblioteca Virtual Miguel de. «Noticias de la Biblioteca "Arte y Letras" (Barcelona, 1881-1898) / Borja Rodríguez Gutiérrez» (en castellà). [Consulta: 2 febrer 2021].
* ↑ «Esquellots». L'Esquella de la Torratxa, 15-03-1918, pàg. 13.
# Théo Lefèvre

Theo Lefèvre (17 de gener de 1914 – 18 de setembre de 1973) va ser un advocat del tribunal de justícia de Gant. El 1946 va ser elegit com a diputat del parlament belga per al partit PSC-CVP. Entre el 25 d'abril de 1961 i el 28 de juliol de 1965 va ser el 39è Primer ministre de Bèlgica.
Théo Lefèvre va ser escollit a la Cambra de Representants el 1946 i hi va continuar fins a 1971, quan va passar al Senat belga (1971-1973). El setembre del 1950 Lefèvre va ser president del PSC-CVP (1950-1961). El desembre del 1958 va ser nomenat ministre d'estat.
El 1961, després de la caiguda del quart govern de Gaston Eyskens i després de les eleccions consecutives, Lefèvre va exercir com a primer ministre del govern de coalició amb els socialistes belgues. Durant aquest període, l'exèrcit belga va intervenir al Congo (Operació Drac Carmín).
Aquest mateix any, el seu govern va haver de regir un incident major que va indignar l'opinió pública belga. Durant llurs vacances a Espanya, el noucasat rei dels Belgues, Balduí va esmorzar amb la seva esposa Fabiola Mora y Aragón al jot del dictador Francisco Franco, tot i que Lefèvre i el ministre de l'Exterior Paul-Henri Spaak (1899-1972) van assajar dissuadir-ne el rei. Hi va participar també Fernando Castiella, militar i col·laborador amb el règim nazi, cosa molt sensible en una època a la qual les ferides de la segona guerra mundial encara eren obertes. No va plaure ni al govern de Lefèvre i ni als seus successors la diplomacia paral·lela del rei, recolzat per Fabiola que mai no va comprendre l'ostracisme contra el seu país i govern. Un rei, que malgrat l'oposició del govern, «sempre va tenir una simpatia tossuda per al poble espanyol i el seu règim polític» i una reina «entristida» per les «falses acusasions contra el seu país» en plena dictadura.
El govern de Lefèvre tenia una forta oposició i la reforma de la part salut de la securitat social només va reeixir a causa de grans concessions fetes pel govern. Tenint un fort rebuig popular, Lefèvre va perdre les eleccions de 1965 i va ser exclòs del proper govern, el qual era un govern de coalició de demòcrates-cristians i liberals.
El 1968 Lefèvre va ser una altra vegada inclòs al cinquè govern dirigit per Gaston Eyskens (Eyskens V) com a ministre sense carpeta, encarregat de la política científica (1968-1972). El 1972,al govern «Eyskens VI», va esdevenir secretari d'estat per a la política científica (gener de 1972 - gener de 1973).

## Referències

* ↑ «Theo Lefevre Is Dead at 59; Premier of Belgium, 1961–65». The New York Times [Consulta: 19 febrer 2018].
* 1 2 Cardyn, Francis. «Théo Lefèvre» (en neerlandès, anglès). Odis, 06-09-2019.
* 1 2 3 Havaux, Pierre «Le mariage de Fabiola et Baudouin : bingo pour Franco» (en francès). Le Vif, 14-12-2006.
* ↑ Ruys, Manu. Bas les masques : apparences et réalité du pouvoir en Belgique (en francès, traduït del neerlandès). Brussel·les: Editions Racine, 1996, p. 202. ISBN 2-87386-082-0.
# Tord de l'Equador

El tord de l'Equador (Turdus maculirostris) és un ocell de la família dels túrdids (Turdidae).

## Hàbitat i distribució

Habita la selva i boscos de les terres baixes del sud-oest de l'Equador i nord-oest del Perú.

## Referències

* ↑ «Tord de l'Equador». Cercaterm. TERMCAT, Centre de Terminologia. Rev. 20/01/2022(català)
# Tord de la Xina

El tord de la Xina (Turdus mupinensis) és un ocell de la família dels túrdids (Turdidae).

## Hàbitat i distribució

Habita el bosc mixte amb sotabosc, a les muntanyes del nor, oest i sud-oest de la Xina des del centre i sud de Kansu cap a l'est fins Shensi i Hupeh i cap al sud fins Szechwan i nord-oest de Yunnan.

## Taxonomia

Inclosa al gènere Turdus, si bé ha estat considerada l'única espècie del monotípic gènere Otocichla Wolters, 1980

## Referències

* ↑ «Tord de la Xina». Cercaterm. TERMCAT, Centre de Terminologia. Rev. 20/01/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Tonga (Sudan)

Tonga és una població de l'antic estat del Nil Superior o Alt Nil, en territori de l'ètnia shilluk, al Sudan del Sud. A la població hi ha una missió catòlica.
El 2004 les forces de Lam Akol a l'àrea de Malakal, ciutats de Fashoda i Tonga, es van enfrontar a les milícies shilluk de la zona dirigides per Awad Jago.
Viccionari
# Torre Sampsona

La Torre Sampsona és un edifici de Girona que forma part de l'Inventari del Patrimoni Arquitectònic de Catalunya.

## Descripció

És una gran masia de planta rectangular, de diferents cossos afegits (ressaltant-ne la façana principal i el pati interior), de planta baixa i dos al pany intern d'entre torres de la façana principal i de planta baixa i tres pisos les dues torres i de planta baixa i pis la resta. Torres de teulada planers. La façana principal està caracteritzada per les torres de secció quadrada que flanquegen el pany d'accés. L'entrada es produeix per una porta dovellada recollida en l'espai més sortit que fan les torres. La porta dona al pati a través de l'edifici. Les obertures són diverses: d'arquets lobulats, conopials, de punt rodó, llindes planeres i rectes. Les cantoneres són de pedra vista.

## Història

El llinatge de Sampsó la va posseir fins al 1734. Les notícies més antigues són del 1269 i pertanyia a Modoierna Rafart. Al 1359 pertanyia a Pere Rafart. La seva filla Sibil·la es marida amb Bernat Sampsó II. En Joan Sampsó, l'any 1511 compra la torre Ricarda de Pere Ricard (veí de la Sampsona) i se'n dirà Sampsona petita. Al 1520 es construeix una capella. Joan Sampsó la degué arranjar amb dos torres i el pati (a manera de Castell). Al 1734 Mariana Sampsó la ven als aniversaris de la Catedral. El 1842 és infeudada per la desamortització. A principis del segle XX és de la família Carabús, qui l'ha restaurat.

## Referències

* 1 2 «Torre Sampsona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Torre Sampsona, fitxa del catàleg de l'Ajuntament
# Tremuja

Una tremuja o gronsa és una màquina formada per un dipòsit en forma de tronc de piràmide o de tronc de con invertits, que funciona com un embut, en el qual hom acumula i emmagatzema diverses matèries que hi són posades per la seva part superior i surten per la part inferior alimentant una màquina, o carregant un camió o vagó. Les tremuges a la indústria del plàstic son utilitzades en els processos d'injecció, extrusió, bufat i premsat. La tremuja es posa a la boca d'entrada de la màquina d'injectar o extrusora per alimentar-la de polímer en forma de grànuls de plàstic barrejat amb pigment o concentrat de color, també anomenat "Master". Algunes tremuges disposen d'altres mecanismes opcionals com; assecadors d'aire i dosificadors de pigment. La càrrega de les tremuges pot ser manual o totalment automatitzada per grans instal·lacions de moltes màquines.
Viccionari
# Torneig d'escacs d'Aerosvit

El Torneig d'escacs d'Aerosvit (ucraïnès: Міжнародний шаховий турнір "Аеросвіт": Міжнародний шаховий турнір "Аеросвіт") és un torneig d'escacs anual jugat a Foros, Ucraïna i patrocinat per Aerosvit Airlines. Es va iniciar el 2006 i el format és una volta pel sistema de tots contra tots de dotze jugadors.

## Quadre d'honor

    # Any Guanyador(s) Punts Categoria 1 2006  Serguei Rublevski (Rússia) 7.5 XVIII (2691) 2 2007  Vassil Ivantxuk (Ucraïna) 7.5 XVIII (2694) 3 2008  Magnus Carlsen (Noruega) 8 XIX (2712)

## Referències

* Informes de Chessbase: 2006, 2007, 2008
* Resultats de TWIC: 2006, 2007, 2008 Arxivat 2009-01-04 a Wayback Machine.

## Enllaços externs

* Torneig d'escacs d'Aerosvit - Lloc web oficial
# Torneig d'escacs d'Amsterdam de 1956

Amsterdam 1956 fou un torneig d'escacs disputat a Amsterdam. Fou l'esdeveniment que feia de torneig de Candidats pel Campionat del món de 1957. El torneig el guanyà Vassili Smislov, cosa que propicià que el matx pel Campionat del món el disputessin Smislov i Mikhaïl Botvínnik.
    #Player12345678910Total 1 Vassili Smislov (Unió Soviètica)xx½½½½0½½½½111½11½½111½ 2 Paul Keres (Unió Soviètica)½½xx½½½½½½½1½½½01½1½10 3 László Szabó (Hongria)½½½½xx1½½½½½½10½½½019½ 4 Borís Spasski (Unió Soviètica)1½½½0½xx½½½10½½½½½½19½ 5 Tigran Petrossian (Unió Soviètica)½½½½½½½½xx0½011½½½1½9½ 6 David Bronstein (Unió Soviètica)½0½0½½½01½xx½11½½½½19½ 7 Iefim Hèl·ler (Unió Soviètica)00½½½01½10½0xx11½11½9½ 8 Dr. Miroslav Filip (Txecoslovàquia)½0½11½½½0½0½00xx10½18 9 Oscar Panno (Argentina)0½0½½½½½½½½½½001xx1½8 10 Hermann Pilnik (Argentina)½00½10½00½½00½½00½xx5

## Referències

* ↑ Wood, Baruch H. 1956. The world championship candidates' tournament Holland 1956. Sutton Coldfield, England: Chess.
# Tiranosàurids

Els tiranosàurids (Tyrannosauridae) constitueixen una família de dinosaures teròpodes celurosaures. El nombre exacte de gèneres és controvertit; alguns experts en reconeixen només tres. Tots els tiranosàurids visqueren cap al final del Cretaci superior i les seves restes fòssils s'han trobat a Nord-amèrica i Àsia.

## Anatomia

Els tiranosàurids presentaven un crani ample i massiu, un coll curt i robust i braços reduïts amb dos dits.

## Història

Al principi, els tiranosàurids foren classificats com a carnosaures, agrupant-los juntament amb la major part dels grans teròpodes, fins que posteriors estudis filogenètics van determinar que eren celurosaures, un grup que també inclou els ornitomimosaures i els maniraptors, de manera que estan més emparentats amb teròpodes com els dromeosaures o Ornithomimus. Els descobriments de tiranosauroïdeu basals han ajudat a solidificar aquesta connexió, portant a plantejar la possible presència de plomes en els tiranosàurids.
# Torrellas

Torrellas és un municipi d'Aragó situat a la província de Saragossa i enquadrat a la comarca de Tarassona i el Moncayo.
# Tit Antisti

Tit Antisti (llatí: Titus Antistius) va ser un magistrat romà de la gens Antístia, una gens plebea de l'antiga Roma.
Era qüestor a Macedònia l'any 50 aC. Quan Pompeu Magne va anar a la província el 49 aC va seguir en el càrrec. Segons Ciceró, ho va fer per respecte a Pompeu i perquè els fets l'hi van obligar. Pompeu va exigir a Tit que encunyés plata per a ell. No va prendre part a la guerra i després de la batalla de Farsàlia va anar a Bitínia i es va entrevistar amb Juli Cèsar, que el va perdonar.
Va morir al seu retorn, a l'illa de Còrcira, i va deixar un patrimoni considerable. Tit Antisti es coneix gairebé exclusivament per la correspondència de Ciceró amb Luci Munaci Planc.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 209.
# Udàrnoie

«Udàrnoie» té aquests significats:

## Crimea

* Udarne (Djankoi), localitat de la República Autònoma de Crimea
* Udarne (Bilohirsk), localitat de la República Autònoma de Crimea

## Rússia

* Udàrnoie (Primórie), localitat del krai de Primórie, a Rússia
* Udàrnoie (Sakhalín), localitat de l'óblast de Sakhalín, a Rússia
# Treppo Grande

Treppo Grande (friülà Trep Grant ) és un municipi italià, dins de la província d'Udine. L'any 2007 tenia 1.780 habitants. Limita amb els municipis d'Artegna, Buja, Cassacco, Colloredo di Monte Albano, Magnano in Riviera, Tricesimo

## Administració

Llista d'alcaldes :
| Període | Identitat | Partit |
| 2004- | Giordano Menis | Llista cívica |
# Tour de Tipaza

El Tour de Tipaza és una competició ciclista per etapes que es disputa anualment als voltants de Tipaza (Algèria). Es va crear el 2009, però no fou fins al 2013 que forma part de l'UCI Àfrica Tour.

## Palmarès

| Any | Vencedor | Segon | Tercer |
| 2009 | Redouane Chabane | Bilal Saada | Azzedine Lagab |
| 2010 | Redouane Chabane | | |
| 2012 | Mohamed Boutira | Boualem Belmokhtar | Hichem Kab |
| 2013 | Constantino Zaballa | Adil Jelloul | Martin Pedersen |

## Referències

* ↑ «Tour de Tipaza (Alg) - Cat. 2.2». [Consulta: 30 octubre 2023].

## Enllaços externs

* Palmarès a cqranking.com
* Palmarès a sitiodeciclismo.net
# Trypauchen taenia

Trypauchen taenia és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima tropical i demersal.

## Distribució geogràfica

Es troba al Mar de la Xina Meridional.

## Observacions

És inofensiu per als humans.

## Referències

* ↑ Cuvier, G. & Valenciennes, A., 1837. Histoire naturelle des poissons. Tome douzième. Suite du livre quatorzième. Gobioïdes. Livre quinzième. Acanthoptérygiens à pectorales pédiculées. Hist. Nat. Poiss. v. 12. i-xxiv + 1-507 + 1 p.
* ↑ BioLib (anglès)
* ↑ Koumans, F. P., 1953. Gobioidea. A: Weber i de Beaufort. Fishes of the Indo-Australian Archipelago. E. J. Brill, Leiden. Fish. Indo-Aust. Arch. v. 10: i-xiii + 1-423.
* ↑ The Taxonomicon (anglès)
* 1 2 3 FishBase (anglès)
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Nguyen, N.T. i V.Q. Nguyen, 2006. Biodiversity and living resources of the coral reef fishes in Vietnam marine waters. Science and Technology Publishing House, Hanoi.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* uBio (anglès)
# Trygve Torjussen

Trygve Torjussen (Drammen, Noruega, 14 de novembre, 1885 - [...?], 12 de febrer, 1977) fou un músic noruec.
Va estudiar a Stuttgart i Roma i es va assenyalar com un compositor adepte a l'escola nacionalista, havent cultivat amb gran afecte el cant i les danses populars del seu país. Fou professor de piano en el Conservatori de la llavors Cristiania (avui Oslo) i va publicar forces obres per a piano d'un marcat caràcter líric. Les seves obres més conegude són Norwegian Songs and Dances, Op.16 i Norwegian Suite, Op.3.

## Bibliografia

* Enciclopèdia Espasa, vol. 62, pàg. 991. (ISBN-84-239-4562-6)
# Trypanosoma congolense

Trypanosoma congolense és una espècie protozou excavat de la classe dels cinetoplàstids. És el major patogen responsable de la malaltia de nagana en bestiar i altres animals com camells, gossos, cavalls i ratolins de laboratori. El paràsit es dispersa per mitjà de la mosca tsé-tsé, ja que és capaç de desenvolupar-se dins l'intestí anterior d'aquesta. La mosca pica i inocula els microorganismes infectius dins l'hoste. En hostes mamífers només viu en vasos sanguinis i causa en concret anèmia.

## Bibliografia

* Ian Maudlin, P. H. Holmes, Michael A. Miles (Hrsg.): The Trypanosomiases. CABI Publishing, Wallingford 2004, ISBN 085199475X

## Referències

* ↑ Deschamps, Jack-Yves; Desquesnes, Marc; Dorso, Laetitia; Ravel, Sophie; Bossard, Géraldine; Charbonneau, Morgane; Garand, Annabelle; Roux, Françoise A. «Refractory hypoglycaemia in a dog infected with Trypanosoma congolense». Parasite, 23, 2016, pàg. 1. DOI: 10.1051/parasite/2016001. ISSN: 1776-1042.
* ↑ Losos, G. J.; Ikede, B. O. «Review of pathology of diseases in domestic and laboratory animals caused by Trypanosoma congolense, T. vivax, T. brucei, T. rhodesiense and T. gambiense». Veterinary Pathology, 9, 1 Suppl, 1972, pàg. 1–79. DOI: 10.1177/030098587200901s01. ISSN: 0300-9858.
* ↑ African Animal Trypanosomiasis Arxivat 2007-02-13 a Wayback Machine., USAHA gray book, 6th ed. (1998).
# Tupinambis merianae

Tupinambis merianae és una espècie de sauròpsid (rèptil) escatós de la família Teiidae.
Aquest llangardaix es distribueix per Amèrica del Sud, de la Colòmbia tropical i subtropical a través de Veneçuela i la Guaiana per la Conca de l'Amazones veneçolà i colombià fins al Paraguai i el nord de l'Argentina.
# Tréhorenteuc

Tréhorenteuc (en bretó Trec'horanteg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 110 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 127 | 142 | 110 | 109 | 126 | 117 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Michel Jalu | |
# Trélivan

Trélivan (en bretó Trelivan) és un municipi francès, situat a la regió de Bretanya, al departament de Costes del Nord. L'any 2005 tenia 2.260 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 657 | 741 | 1.538 | 2.202 | 2.289 | 2.170 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995- | Claude Le Borgne | |
# Tudun

Tudun (o To-tun-pat) fou un títol que van portar alguns alts càrrecs dels turcs a l'alta edat mitjana, equivalent a magistrat. S'esmenta en relació als turcs occidentals i els turcs orientals.

## Referències

* ↑ Esin, E. «Tös and Moncuḳ Notes on Turkish Flag-pole Finials» (en anglès). Central Asiatic Journal, 16, 1, 1972, pàg. 14-36.
# Tudor Băluță

Tudor Cristian Băluță (ˈtudor kristiˈan bəˈlut͡sə; 27 de març de 1999) és un futbolista professional romanés que juga de centrecampista defensiu o defensa pel Brighton & Hove Albion FC anglés i per l'equip nacional romanés.
# Tzi Ma

Tzi Ma (xinès tradicional: 馬泰; 10 de juny de 1962) és un actor de Hong Kong i dels EUA que apareix en pel·lícules i sèries com Un poble anomenat Dante's Peak (Dante's Peak), Hora punta (Rush Hour), 24, Arrival, i The Man in the High Castle.

## Biografia

Ma va nàixer a Hong Kong, sent el més jove de vuit fills.

## Filmografia
### Cinema

| Any | Títol | Paper | Notes |
| 1979 | Cocaine Cowboys | Jimmy Lee | |
| 1981 | Tothom va riure | Extra | No apareix als títols de crèdit |
| 1986 | The Money Pit | Hwang | |
| 1990 | RoboCop 2 | Tak Akita | |
| 1992 | Rapid Fire | Kinman Tau | |
| 1993 | Golden Gate | Chen Jung Song | |
| 1995 | Make a Wish, Molly | David Wong | Curtmetratge |
| 1996 | Chain Reaction | Lu Chen | |
| 1997 | Un poble anomenat Dante's Peak | Stan | |
| 1997 | El laberint roig | Li Cheng | |
| 1998 | Hora punta | Solon Han | |
| 1999 | Catfish in Black Bean Sauce | Vinh | |
| 2002 | L'americà impassible | Hinh | |
| 2004 | The Ladykillers | El General | |
| 2005 | Red Doors | Ed Wong | |
| 2006 | Akeelah and the Bee | Mr. Chiu | |
| 2007 | Baby | Pops | |
| 2007 | Hora punta 3 | Solon Han | |
| 2007 | Batalla a Seattle | El Governador | |
| 2008 | The Sensei | Monjo budista | |
| 2008 | Management | Truc Quoc | |
| 2008 | All God's Children Can Dance | Glen | |
| 2009 | Formosa Betrayed | Kuo | |
| 2012 | En campanya tot s'hi val | Mr. Zheng | |
| 2013 | Mad in Chinatown | Hangman | Curtmetratge |
| 2014 | A Good Man | Mr. Chen | |
| 2014 | Million Dollar Arm | Chang | |
| 2014 | Sutures | Jim | Curtmetratge |
| 2015 | Diablo | Quok Mi | |
| 2015 | Baby Steps | Mr. Lin | |
| 2015 | Pali Road | Arnold Zhang | |
| 2016 | Arrival | General Shang | |
| 2017 | Meditation Park | Bing | |
| 2017 | The Jade Pendant | Yu Hing | |
| 2018 | Skyscraper | Cap de bombers Zheng | |
| 2019 | The Farewell | Haiyan | |
| 2019 | Tigertail | Grover | Postproducció |
| 2020 | Mulan | Hua Zhou/ Fa Zhou | Postproducció |

## Referències

* ↑ «Asian American Actors: Lasting Careers in Hollywood». New Tang Dynasty Television, 25-07-2007 [Consulta: 30 desembre 2011]. Arxivat 2012-07-07 at Archive.is «Còpia arxivada». Arxivat de l'original el 2012-07-07. [Consulta: 1r novembre 2019].
# Un miracle sous l'inquisition

Un miracle sous l'inquisition, venut als Estats Units com a A Miracle Under the Inquisition i a Gran Bretanya com a A Miracle of the Inquisition, és un curtmetratge mut francès de 1904 de Georges Méliès. Va ser venut per la Star Film Company de Méliès i està numerat del 558 al 559 als seus catàlegs.

## Sinopsi

Sota la inquisició, una dona és enviada a la cambra de tortura on el botxí l'ha de cremar. Executa la sentència, però es produeix un miracle: un àngel ressuscita la jove i crema el botxí.

## Producció

Méliès apareix a la pel·lícula com a botxí, amb una mademoiselle Bodson com a dona acusada. El seu vestit distintiu, amb els seus quatre grans quadrats brodats amb figures d'animals, va ser reutilitzat per a les pel·lícules posteriors de Méliès La Fée Carabosse ou le Poignard fatal i La Bonne Bergère et la Méchante Princesse. Els efectes especials del miracle es porten a terme amb pirotècnia, escamoteigs i fosa.

## Referències

* ↑ Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 347, ISBN 9782732437323
* ↑ Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France, Bois d'Arcy: Service des archives du film du Centre national de la cinématographie, 1981, pàg. 186–7, ISBN 2903053073

## Enllaços externsks

* Un miracle sous l'inquisition a YouTube